440 



C. 6. Estlander. 



Et il ly conte maintenant, si dit que la 

 royne ly avoit pramis, pour ce que il ly 

 remenast Brangaine, un don. Et pour ce 

 veul-ge, fait il, que nous montons erraument 

 et alons à la reyne, car bien sachiés que 

 madame Yseult n'aura iamais ioie devant 

 ce qu'elle vous verra. Quant Brangaine 

 entent ceste parole, elle en a si grant ioie 

 qu'elle ly veult besier le pie, mais Pala- 

 mides ne ly souffre mie, ains dit: Or tost, 

 damoiselle, montons et nous en alons à 

 court. Brangaine fait erraument appareil- 

 ler son palefroy, et quant il est appa- 

 reillé, elle prent congie des dames et les 

 mercie moult de l'onneur qu'elles ly ont 

 faite, puis montent entre elle et Palamides 

 et se metent au chemin , et tant chevauchent 

 qu'il sont venus à court. 



Quant il sont venus à court, il descen- 

 dent tout maintenant et' demandent où la 

 reyne estoit, et ceulx qui le savoient dient 

 ch'elle mengioit en la chambre. Adonc 

 prent Palamides Brangaine par la main et 

 vont tant qu'il vienent devant la reyne. Et 

 quant il est devant elle venu, il la salue 

 si come il peut et ly dit: Madame, veés 

 cy Brangaine, tenés, ie la vous rent. ie 

 m'en veul icy aquiter vers vous, or vous 

 aquités vers moy. vous me prameistes que, 

 se ie vous rendoie Brangaine, vous me ren- 

 driés ce que ie vous demanderoie. — Cer- 

 tes, fait la reyne, vous dites voire, ie le 

 vous pramis voirement, et ie suy toute 

 preste de vous donner orendroit ce que 

 vous plaira. Et Palamides l'en mercie: 

 Dame, fait il, ie en iray parler au roy. 

 Et lors s'en vient devant le roy Marc et 



le salue, et le roy ly rent son salu moult 

 cortoisement, et Palamides ly dit. 



Comme le roy Marc donna la reyne 

 Yseult à Palamides. 



Roy Marc, fait il, ie suy un chevalier 

 estrange qui vais querant aventures, si n'a 

 mie encore grant temps que ie trouve ime 

 aventure dont ie servi moult bien à gre ma- 

 dame la reyne, et elle me pramist à don- 

 ner ce que ie ly demanderoie. si le te dy 

 pour ce, roy Marc, [que] ie veul que tu prei- 

 gnes sus toy le don et que tu me le rendes. 

 Lors fait le rois venir la reyne devant soy 

 et ly demande se ce est voir que le che- 

 valier dit. Sire, fait la reyne, oy. ~ Sire 

 chevalier, fait le roy, or poués demander 

 ce que il vous plaira, car ie vous pramet 

 leaulment come roy que vous aurois ce 

 que vous demanderois. — Sire, fait Pala- 

 mides, la vostre mercy. ie vous demande 

 madame Yseult, la chose du monde que 

 ie aime plus, et pour qui ay en ceste terre 

 demeuré plus d'un an. mais ore ay à un 

 seul coup conquis canque ie desiroie plus 

 que nulle rien qui soit vivant. Et quant 

 le roy Marc entent ceste parole, si est si 

 durement esbahy qu'il ne set qu'il doie 

 dire, si dit: Ha, sire chevalier, pour dieu 

 demandés aultre chose, car ic suy hony se 

 vous enmenés la reyne. — Sire, fait Pa- 

 lamides, n'en parlés plus, car ie ne [la] 

 lerroie pour tout le reaulme de Lo-. 

 grès, puisque dieu la m'a envoiée que 

 le l'en menasse, car ce est la rien ■") du 

 monde que ie aime plus, et mieulx voldroie 

 estre poure atout **) elle que riche sans 



*) „La rien", anc. sing, „riens", montre la signification de rem., qui se changeait peu à peu 

 dans le négatif, de même que personam changeait la sienne, par l'influence de la négation précé- 

 dante: „je ne vois rien, personne" non video rem, personam. Rarement, dans les anciens mss, 

 on trouve ces mots employés seuls dans le sens négatif. 



**) Ourne de S:t Palaye traduit ce mot par avec, quoique, encore, en outre, et le croit com- 

 posé A'avec et de tout, ce qui n'est pas possible. „Atout por soy" (rora. de Lanc. du Lac) nous 

 le fait regarder comme une locution elliptique où la proposiiion est supprimée le plus souvent. 



